Všeobecne záväzné nariadenie
mestskej časti Bratislava-Petržalka
č. 3  zo dňa 9.3.2010
ktorým sa mení a dopĺňa Všeobecne záväzné nariadenie mestskej časti Bratislava-Petržalka č. 5/2004 o miestnych daniach 
v znení VZN č. 1/2005, č. 1/2007, č. 2/2007, č. 2/2008, č. 3/2008 a 3/2009

Miestne zastupiteľstvo mestskej časti Bratislava-Petržalka podľa § 15 ods. 2 písm. a) zákona SNR č. 377/1990 Zb. o hlavnom meste Slovenskej republiky Bratislavy, v znení neskorších predpisov a podľa § 51 a §59, zákona č. 582/2004 Z. z. o miestnych daniach a o miestnom poplatku za komunálne odpady a drobné stavebné odpady, v znení neskorších predpisov (ďalej len „zákon o miestnych daniach“) sa uznieslo na tomto všeobecne záväznom nariadení : 

Čl. I.

Všeobecne záväzné nariadenie mestskej časti Bratislava Petržalka č. 5/2004 o miestnych daniach v znení všeobecne záväzných nariadení č. 1/2005, č. 1/2007, č. 2/2007, č. 2/2008, 
č. 3/2008 a č. 3/2009 sa mení nasledovne :

1. v § 5 ods.8 sa vypúšťajú slová: „ ,ročnú výšku dane v ďalších zdaňovacích obdobiach „

2. v § 5 ods.9 sa vypúšťajú slová: „ vo výške podľa rozhodnutia v §5 ods.8 tohto nariadenia“
3. v § 6 ods.9 sa vypúšťajú slová: „ ,ročnú výšku dane v ďalších zdaňovacích obdobiach“
4. v § 6  ods.10 sa vypúšťajú slová: „vo výške podľa rozhodnutia v §6 ods.9 tohto nariadenia“

                                                                  Čl. II            

Toto nariadenie nadobúda účinnosť 1. apríla  2010. 

Milan Ftáčnik 
     starosta